Predkladacia správa 

Návrh novely vyhlášky Národnej rady Slovenskej republiky č. 300/2009 Z. z., ktorou sa vykonáva zákon Národnej rady Slovenskej republiky č. 215/1995 Z. z. o geodézii a kartografii v znení neskorších predpisov predkladateľ predkladá ako  vlastný iniciatívny materiál.  

Novelou predkladateľ sleduje pokroky v technológii geodetických a kartografických činnosti (napr. meracie postupy či moderné technológie) so zámerom preniesť ich do legislatívneho prostredia. 

Cieľom je legislatívne upraviť využívanie Slovenskej priestorovej a observačnej služby (SK POS), ktorá umožňuje prístup ku geodetickým základom prostredníctvom služieb mobilných operátorov a zároveň predmetná služba uľahčí prístup ku geodetickým základom. 

Ďalším cieľom novely vyhlášky je zadefinovať a precizovať činnosti autorizovaných geodetov a kartografov pri geodetických a kartografických činnostiach vo výstavbe. 
    
Návrh novely vyhlášky je v súlade s Ústavou Slovenskej republiky a s ostatnými všeobecne záväznými právnymi predpismi. 

Predložený návrh vyhlášky nebude mať finančné, ekonomické, environmentálne vplyvy, ani vplyvy na zamestnanosť, podnikateľské prostredie a informatizáciu spoločnosti. 

Navrhovaná novela vyhlášky nebude mať negatívny  vplyv na štátny  rozpočet, rozpočty obcí a rozpočty vyšších územných  celkov.